Nariūnų koplyčia
55°33′44″š. pl. 26°04′56″r. ilg.﻿ / ﻿55.56217°š. pl. 26.08236°r. ilg.﻿ / 55.56217; 26.08236 Nariūnų senųjų kapinių koplyčia yra Zarasų rajone, Salako seniūnijoje, Nariūnų kaime, prie kelio  5325  Tolimėnai–Vyželiai–Nariūnai–Salakas , 3,8 km į pietvakarius nuo Salako. Koplyčia stūkso Nariūnų kaimo pirmosiose senosiose kapinėse, kurios įrašytos į LR Kultūros vertybių registrą (unik. kodas 21194). Kapinės yra 0,10 ha dydžio, neaptvertos, apaugusios medžiais, jose nelaidojama. Kapinių viduryje stovinti koplyčia yra akmens ir kalkių mūro, apvali, viduje tuščia, 1990 m. suremontuota. Ji pripažinta vietinės reikšmės dailės paminklu (Zarasų rajono valdybos 1990.12.21 potvarkis Nr. 285).